Na jare se ontwettige gebruik, is die skibootklub-gebou tydens ’n ope tender deur die Kouga-munisipaliteit aan die plaaslike buurtwag, Paradise Watch, toegeken.
Kouga-burgemeester Horatio Hendricks sê: “Die uitsetting van die onwettige huurders wat sonder enige huurooreenkoms ’n besigheid bedryf het, is ’n ware suksesverhaal.
“Die skibootklub is al jare terug ontbind, en die gebou sal nou as ’n gemeenskapsentrum gebruik word. Dit is ’n wonderlike fasiliteit vir die Paradysstrand-gemeenskap wat voorheen nie toegang tot ‘n eie gemeenskapsaal gehad het nie.”
Volgens Paradise Watch-voorsitter, Riaan Kolesky, sal die gebou hoofsaaklik as ’n basis vir die buurtwag gebruik word.
“Verder sal die huidige radiostelsel, wat tans in ’n manstoilet geberg word, na die klubgebou verskuif word.”